钦定古今图书集成/明伦汇编/氏族典/第180卷 > 《廖用贤尚友录》 > 全良范
## 钦定古今图书集成/明伦汇编/氏族典/第180卷 > 《廖用贤尚友录》 > 全良范

按《沂州志》：“良范字心矩，文宪儒宗，郡人尊称为‘中恪
先生。万历甲午，领乡荐第一，戊戌登进士第，授宁波
鄞县。继尹开封之扶沟，晋户部尚书郎，监兑湖广。疏
奏奉旨定水次于陈陵矶，湖南湖北通省称便。升潞
安太守。继守襄阳，升河南按察副使，兼管河道。时汴
口水患数年，莅任三月，修工底绩，建平成店四十里’”，
咸号“神速。”进阶中宪大夫，锡以诰命。丁父母忧，旋里，
值莲妖之变，捐赀守城。沂人咸诵其德。